વેટમાં સમાવેશ થતી પેટ્રોલીયમ પેદાશો જેવી કે, પેટ્રોલીયમ ક્રુડ, હાઈસ્પીડ ડીઝલ, મોટર સ્પીરીટ(પેટ્રોલ), નેચરલ ગેસ, એવીએશન ટર્બાઇન ફ્યુઅલ, આલ્કોહોલીક લીકર (માનવ સેવન માટે) આ તમામ કોમોડીટી માટે VAT કાયદા હેઠળ ફોર્મ-૪૦૨ / ૪૦૩ / ૪૦૫ જનરેટ કરવાનાં રહેશે. રાજ્યમાં આંતરિક માલની હેરફેર કે વેચાણ માટે ૧૯ જેટલી ચીજવસ્તુઓ માટે ઇ-વે બીલ જરૂરી છે. તેમાં (૧) તમામ પ્રકારના ખાદ્ય તેલો (ર) તમામ પ્રકારના કરપાત્ર તેલીબીયાં (૩) તમામ પ્રકારના ખોળ (૪) લોખંડ અને પોલાદ (૫) ફેરસ નોન ફેરસ મેટલ અને તેના સ્ક્રેપ (૬) સીરામીક ટાઇલ્સ (૭) બ્રાસ પાર્ટસ અને બ્રાસ આઇટમો (૮) પ્રોસેસ થયેલ તમાકુ તથા તેની બનાવટ (૯) સિગારેટ, ગુટકા તથા પાન મસાલા (૧૦) તમામ પ્રકારના યાર્ન (૧૧) તમામ પ્રકારના પ્લાયવુડ, બ્લોક બોર્ડ ડેકોરેટીવ અને લેમીનેટેડ શીટ (૧૨) તમામ સ્વરૂપમાં કોક સહિતનો કોલસો (૧૩) લાકડુ (ટીમ્બર) તથા લાકડાની ચીજો (૧૪) સિમેન્ટ (૧૫) મારબલ અને ગ્રેનાઇટ (૧૬) કોટાસ્ટોન (૧૭) નેપ્થા (૧૮) લાઇટ ડીઝલ ઓઇલ (L.D.O.) (૧૯) ચા (પત્તી અથવા પાવડર સ્વરૂપમાં) જેવી વસ્તુઓ ઉપર ઇ-વે બિલ મેળવવાનું રહેશે. બાકીની કોમોડિટીને તબક્કાવાર આવરી લેવામાં આવશે.